Bylmoordenaar sit lankNtshongwana gesels met sy ma en suster tydens ‘n vorige verskyning. Foto: Giordano Stolley/SAPA Regter Irfaan Khalil het Ntshongwana tot vyf keer lewenslange tronkstraf gevonnis nadat hy vroeër skuldig bevind is op vier aanklagte van moord en een van verkragting. Ntshongwana het Thembelenkosini Cebekhulu op 20 Maart 2011 vermoor. Hy het Paulos Hlongwa twee dae later vermoor en Simon Ngidi een dag later. Hy het ook ŉ onbekende man later die week vermoor. Hy het die mans met ŉ byl aangeval en twee van sy slagoffers onthoof. Ntshongwana is by sy ouers se huis in Yellowwoodpark, Durban, in hegtenis geneem. Hy is ook skuldig bevind aan die ontvoering en verkragting van ŉ vrou op 28 November 2010 in Durban.